Dvorac Windsor

Dvorac Windsor (eng. Windsor Castle) dvorac je u južnoj Engleskoj. Nalazi se u gradu Windsoru, u grofiji Berkshire. Dvorac je poznat kao jedna od triju službenih rezidencija dinastije Windsor, vladajuće britanske kraljevske obitelji. Najveći je stalno naseljeni dvorac na svijetu. Površina same građevine iznosi 52.609 m². Izgrađen je pod vodstvom Vilima I. Osvajača nakon invazije Normana u 11. stoljeću. Izgrađen je na umjetno napravljenom uzvišenju strateški važnom za kontrolu rijeke Temze i glavnog puta prema Londonu. Prvobitno je bio okružen drvenom palisadom i jarkom, a kasnije su izgrađene kamene zidine u vrijeme vladavine Henrika I., kralja Engleske. Od vremena njegove vladavine taj je dvorac postao rezidencija britanskih vladara, što ga čini i najduže naseljenim dvorcem u Europi. Tijekom Prvog barunskog rata odigrao je značajnu ulogu. Dvaput je bio pod opsadom, ali je uspješno obranjen. Henrik III. tijekom 13. stoljeća izgradio je luksuznu palaču u okviru kompleksa dvorca, dok je Eduard III. ponovo sagradio dvorac, što je bio najskuplji građevinski projekt svjetovnog karaktera u srednjovjekovnoj Engleskoj. U okviru dvoraca u 15. je stoljeću sagrađena kapela svetog Jurja. Tijekom vladavine dinastije Tudora dvorac je zadržao svoj izgled, ali su Henrik VIII. i Elizabeta I. povećali važnost dvoraca, jer su ga koristili za održavanje svih značajnih diplomatskih događaja. Tijekom Engleskog građanskog rata služio je kao sjedište vojske Parlamenta i kao mjesto na kojem je Karlo I. bio u pritvoru. Karlo II. rekonstruirao je veći dio dvorca uz pomoć arhitekta Hugha Maya. Nakon razdoblja u kojem je dvorac bio slabo održavan, Đuro III. i Đuro IV. u 18. su stoljeću rekonstruirali palaču Karla II. i time joj dali današnji izgled. Kraljica Viktorija izmijenila je manje dijelove dvorca u kojem su tijekom većeg dijela njezine vladavine bili organizirani prijemi povodom raznih svečanosti. Tijekom zračnih napada tijekom Drugog svjetskog rata u njega se sklonila kraljevska obitelj. U požaru 1992. pretrpio je značajna oštećenja. Danas je popularna turistička atrakcija u kojoj se organiziraju prijemi za strane državnike. Galerija Izvori Literatura Brindle, Steven. 1997. Windsor revealed : new light on the history of the castle. Brian Kerr, English Heritage. English Heritage. London. ISBN 1-85074-688-5. OCLC 38746942 Emery, Anthony. 2006. Greater medieval houses of England and Wales, 1300-1500. Volume III, Southern England. Cambridge University Press. Cambridge. ISBN 978-0-511-54068-4. OCLC 432712968 Mackworth-Young, Robin. 1982. The history & treasures of Windsor Castle. Pitkin Pictorials. Andover, England. ISBN 9780853723387. OCLC 60068052CS1 održavanje: parametar ref identičan predodređenom (link) South, Raymond. 1977. The book of Windsor : the story of a royal town. Barracuda Books. Chesham. ISBN 0-86023-038-4. OCLC 7176831 Robinson, John Martin. 2001. Windsor Castle : the official illustrated history. John Martin Robinson. Royal Collection. London. ISBN 1-902163-21-4. OCLC 46693483 Rowse, A. L. 1974. Windsor Castle in the history of the nation. Weidenfeld & Nicolson. London,. ISBN 0-297-76712-7. OCLC 898431CS1 održavanje: dodatna interpunkcija (link) Tatton-Brown, T. 2008. Windsor Castle before 1344. ARTHURIAN STUDIES. 68 (13). OCLC 211579293 Vanjske poveznice (engl.) Windsor Castle na službenim stanicama kraljevske obitelji (engl.) Windsor Castle Arhivirana inačica izvorne stranice od 6. rujna 2018. (Wayback Machine) na stranicama Kraljevske kolekcije